Il-Ħamis 28 u l-Ġimgħa 29 ta' Jannar 2016, qrajt ma' Rita Saliba Janneke Spoelstra u Hein Jaap Hilarides, żewġ poeti mill-Friżja, fin-naħa ta' fuq tal-Olanda, bħala parti mill-proġett ta' Poeżiji fl-Ixkejjer tal-Patata mmexxi minn Inizjamed, il-Fondazzjoni Valletta 2018, u Leeuwarden-Fryslân 2018. Iż-żjara taż-żewġ poeti Friżjani, u magħhom ġurnalista u rappreżentant minn Leeuwarden-Fryslân 2018 saret bl-inizjattiva tal-Ambaxxata Olandiża f'Malta. Il-Ħamis qrajna flimkien waqt attività fid-dar tal-Ambaxxatur Olandiż, Joop Nijssen. L-ewwel qrajt "Roazemarynblêd" bil-Malti biss, u mbagħad qrajt "Inkontinenza" u "Id-Dijaframma tal-Jiem" bil-Malti u bl-Ingliż (traduzzjoni ta' Albert Gatt). Waqt il-qari ta' "Dijaframma" bil-Malti kont akkumpanjat minn Hein Jaap Hilarides fuq il-pjanu. L-istess programm ta' qari għamilnieh il-Ġimgħa filgħaxija f'Palazzo de la Salle, tas-Soċjetà Maltija tal-Arti, fi Triq ir-Repubblika, il-Belt. Il-Ġimgħa filgħodu għamilna attività mal-istudenti tal-ħames u s-sitt klassi tal-Primarja tal-Qrendi, li kienet suċċess kbir. Sadattant, il-Ġimgħa filgħaxija stess fil-Friżja, kien hemm attività fil-Friżja li fiha nstemgħu l-vuċijiet tiegħi u ta' Claudia Gauci qed naqra poeżija. Dan huwa r-rapport qasir ta' Janneke Spoelstra dwar din l-attività: